Poštovani/a,

**[Sarajevski otvoreni centar (SOC)](https://soc.ba/)**, u saradnji sa Ministarstvom vanjskih poslova Kraljevine Nizozemske a u okviru Fonda za ljudska prava,implementira projekat „Zaokret u praksi - uvrštavanje ljudskih prava LGBTI osoba u parlamentarnu agendu“.

Kroz ovaj projekat SOC nastoji uspostaviti neposrednu **saradnju sa izabranim dužnosnicima/cama i političkim partijama u BiH** radi uvezivanja postojećih i budućih političkih saveznika/ica u neformalnu međupartijsku grupu za unapređenje ljudskih prava osoba koje su pripadnici/e LGBTI populacije. Također, ovim se nastoji politički osnažiti LGBTI zajednica radi premošćavanja postojećeg jaza između dominantnog političkog narativa u BiH i iste zajednice.

SOC je sproveo [istraživanje stavova pojedinačnih parlamentarnih zastupnika i zastupnica u pogledu poštivanja ljudskih prava LGBTI osoba u BiH](https://soc.ba/istrazivanje-za-procjenu-praksi-zastupnika-i-zastupnica-u-pogledu-postovanja-ljudskih-prava-lgbti-osoba-u-bosni-i-hercegovini/) krajem 2023. godine. U nastavku implementacije projekta, prepoznata je potreba da se postojeći nalazi dopune i upotpune nalazima o stavovima političkih partija u BiH.

Dosljedno dosadašnjoj praksi, SOC se opredijelio za sistematičan pristup kroz **neposredno** **istraživanje stavova političkih partija o ljudskim pravima LGBTI osoba u BiH kroz za tu svrhu razvijen upitnik**, čije je sprovođenje povjereno nezavisnoj istraživačici sa relevantnim iskustvom**.** Rezultati istraživanja će biti analizirani i predstavljeni kroz publikaciju koja će biti objavljena i dostupna javnosti. Na ovaj način se želi steći potpunija slika o stvarnim stavovima političkih subjekata o ljudskim pravima LGBTI osoba kao i o stvarnom stanju stvari glede njihovog položaja u BiH. Ta saznanja bi trebalo poslužiti kao podloga za dalje planiranje i implementaciju aktivnosti u okviru navedenog projekta, ali i općenito aktivnosti SOC-a, kao i drugih organizacija, institucija, pojedinaca i pojedinki koji se bave zaštitom i promicanjem ljudskih i manjinskih prava.

Slijedom navedenog, **pozivamo** **političke partije u BiH da sudjeluju u navedenom istraživanju i doprinesu ostvarivanju ljudskih prava svih građana i građanki BiH bez diskriminacije.**

Ljubazno molimo da u ime političke partije koju predstavljate popunite priloženi upitnik u elektronskoj formi te isti pošaljete nazad na e-mail adresu sa koje je upućen, po mogućnosti **do petka, 5.4.2024. godine.**

Par napomena pri popunjavanju upitnika:

1. prikupljeni podaci će biti korišteni samo u svrhe predmetnog istraživanja;
2. sudionici/e iznose stavove političkih partija koje predstavljaju a ne svoje individualne stavove (iz tog razloga se navodi samo naziv političke partije a ne (i) osobe koja popunjava upitnik);
3. sudionici/e se pozivaju i ohrabruju da jasno i potpuno iznesu istinite stavove o datom pitanju te da uključe sve dodatne informacije i reference na izvore koje smatraju relevantnim (publikacije, web stranice, medijske objave i sl.)
4. izostanak odgovora na upitnik u cijelosti ili djelimično će se uzeti kao indikativan u smislu stava političke partije po datom pitanju i kao takav uključiti u analizu i predstavljanje rezultata istraživanja u publikaciji koja je krajnji rezultat istraživanja.

Srdačno hvala na uloženom vremenu, saradnji i razumijevanju!

S poštovanjem,

*Istraživački tim SOC-a*

**UPITNIK ZA POLITIČKE PARTIJE U BiH**

**POLITIČKA PARTIJA KOJU PREDSTAVLJATE:**

**DATUM POPUNJAVANJA UPITNIKA:**

|  |  |  |  |
| --- | --- | --- | --- |
| **Dio I** | | | |
| **Red.br.** | **Označiti polje sa odgovorom DA ili NE u odnosu na ponuđene iskaze/tvrdnje.** | **DA** | **NE** |
|  | *Osobe koje su pripadnici/e LGBTI populacije moraju imati jednaka prava i slobode kao sva ljudska bića* *bez diskriminacija na osnovu seksualne orijentacije i rodnog identiteta.* |  |  |
|  | *U BiH, osobe koje su pripadnici/e LGBTI populacije u praksi imaju jednaka prava i slobode kao svi građani i građanke BiH te nisu diskriminirane na osnovu seksualne orijentacije i rodnog identiteta.* |  |  |
|  | *Govor mržnje i svako nasilje* *prema osobama koje su pipadnici/e LGBTI populacije zbog njihove seksualne orijentacije i rodnog identiteta neophodno je javno i nedvosmisleno osuditi.* |  |  |
|  | *Potrebno je unaprijediti postojeće zakonodavstvo te osigurati njegovu dosljednju primjenu i adekvatno sankcionisanje govora mržnje i nasilja prema osobama koje su pipadnici/e LGBTI populacije zbog njihove seksualne orijentacije i rodnog identiteta.* |  |  |
|  | *Osobama koje su pripadnici/e LGBTI populacije* *neophodno je obezbijediti zdravstvenu zaštitu* *bez diskriminacija na osnovu njihove seksualne orijentacije i rodnog identiteta.* |  |  |
|  | *Transrodnim osobama je potrebno omogućiti inkluzivnu zdravstvenu zaštitu koja odgovara njihovim potrebama.* |  |  |
|  | *Osobama koje su pripadnici/e LGBTI populacije potrebno je obezbijediti pravo na lično samoodređenje u pogledu spola kroz omgućavanje promjene oznake spola u ličnim dokumentima putem efikasnog administrativno-pravnog postupka i neovisno od medicinske promjene spola.* |  |  |
|  | *Osobama koje su pripadnici/e LGBTI populacije neophodno je obezbijediti slobodu izražavanja i okupljanja bez diskriminacija na osnovu seksualne orijentacije i rodnog identiteta.* |  |  |
|  | *Potrebno je unaprijediti i ujednačiti zakonodavstvo na cijeloj teritoriji BiH u pogledu slobode okupljanja kako pripadnici/e LGBTI populacije, ali i svi drugi građani/ke BiH,ne bi bili podvrgnuti neopravdanim dodatnim administrativnim zahtjevima kao preprekama u ostvarivanju garantovane slobode mirnog okupljanja bez diskriminacije.* |  |  |
|  | *Osobama koje su pripadnici/e LGBTI populacije neophodno je obezbijediti učešće u javnom i političkom životu bez diskriminacija na osnovu seksualne orijentacije i rodnog identiteta.* |  |  |
|  | *Politička partija koju predstavljam podržava održavanje javnih događaja radi promicanja poštivanja i zaštite ljudskih prava LGBTI osoba bez diskriminacije, kao što je Bh. povorka ponosa.* |  |  |
|  | *Osobama koje su pripadnici/e LGBTI populacije neophodno je obezbijediti zapošljavanje, rad i profesionalno napredovanje bez diskriminacija na osnovu seksualne orijentacije i rodnog identiteta.* |  |  |
|  | *Potrebno je pravno regulisati životne zajednica osoba istog spola (tzv. istospolna partnerstva), kao i sva prava i obaveze koja iz njih proizlaze bez diskriminacije u odnosu na životne zajednice osoba suprotnog spola.* |  |  |

|  |  |
| --- | --- |
| **Dio II** | |
| **Red.br.** | **Odgovore dati u slobodnoj formi. Budite slobodni proširiti prostor ostavljen za odgovore.** |
|  | *Da li su pripadnici i pripadnice LGBTI populacije kao manjinska kategorija građana i građanki BiH zastupljeni, odnosno vidljivi u programu, statutu i drugim aktima te informativnim materijalima političke partije koju predstavljate (npr. službene web stranice i društvene mreže, promotivni materijali i sl.)?*   * *Ako je odgovor DA, molimo da navedete na koji način. Molimo da se referirate na relevantne izvore i navedete linkove ako je moguće (npr. na publikacije, objave na web stranici i sl.).* * *Ako je odgovor NE, molimo da pojasnite iz kojih razloga.* |
|  |  |
|  | *Da li* *se politička partija koju predstavljate aktivno zalaže za* *poštivanje i unapređenje ljudskih prava osoba koje su pripadnici/e LGBTI populacije* *bez diskriminacija na osnovu seksualne orijentacije i rodnog identiteta?*   * *Ako je odgovor DA, molimo da pojasnite na koji način* *kroz konkretne primjer**e, kao što su zakonodavne inicijative (podnesene ili u toku), javno iskazivanje podrške, kampanje podizanja svijesti o ovom pitanju, organizacija ili podrška organizaciji manifestacija na povezane teme, objave na službenim web stranicama i sl. Molimo da se referirate na relevantne izvore i navedete linkove ako je moguće (npr. na publikacije, objave na web stranici, medijske objave i sl.).* * *Ako je odgovor NE, molimo da pojasnite iz kojih razloga.* |
|  |  |
|  | *Da li politička partija koju predstavljate planira konkretne aktivnosti u interesu promicanja, poštivanja i unapređenja ljudskih prava osoba koje su pripadnici/e LGBTI populacije, kao što su upućivanje zakonodavnih inicijativa, predlaganje politika/smjernica, kampanje podizanja svijesti, organizacija događaja na povezane teme (npr. diskusije, edukacije, performansi, itd.) i sl.?*   * *Ako je odgovor DA, molimo da navedete detaljnije informacije (šta, kada, kome, gdje, kako).* * *Ako je odgovor NE, molimo da pojasnite iz kojih razloga.* |
|  |  |